Увогуле, “Стэфка” — адна з песень гурта “Бонда”, аўтарамі якой з’яўляюцца бубнач Сяргей Кныш і спявак Ігар Варашкевіч. Пасля таго, як музыкі сышлі з “Бонды”, яны сталі граць у “Краме”, адпаведна, некаторыя песні іх аўтарства — “Мама”, “Стэфка”, “Слуцкая брама” сталі выконвацца новым гуртом. Пазней Сяргей Кныш перастаў пісаць тэксты і цалкам адышоў ад музыкі. “Стэфка” ж стала хітом не толькі гурта “Бонда”, але і “Крама”, а яе прыхільнікі задумаліся пра лёс самой дзяўчыны, ды і музыкі падумалі: чаму б не?